### Beslutningstema

Det skal i denne sag besluttes at give anlægsbevilling og frigive midler til at anlægge en ny stiforbindelse og gangbro ved [adresse]

### Sagsfremstilling

Der ønskes etableret en vandrerute, der forbinder længere vandreruter ved [adresse] af en gangbro over [adresse] muliggør sammenhæng i vandreruterne omkring Bredebro og Løgumkloster, og forbedrer vandremulighederne i Ellum. Projektet understøtter Visions- og Strategiplanens fokuspunkt vedr. den aktive borger samt understøtter FNs Verdensmål nr. 3 (sundhed og trivsel).

### Økonomi

Der er i budget 2023 afsat 1,593 mio kr i puljen Miljø og Natur (728), hvoraf midlerne skal finansieres. Der budgetteres med en udgift på 600.000 kr til anlægsarbejder, herunder etablering af en gangbro.

### Direktøren for Teknik/Miljø, Service og Beskæftigelse indstiller,

at der gives en anlægsbevilling til stiforbindelse ved [adresse] på 600.000 kr.,

at anlægsbevillingen finansieres via puljen Miljø og Natur (728) med 600.000 kr. og frigives, og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 13. juni 2023, pkt. 13:

Indstillingen anbefales.

Beslutning fra Økonomiudvalget, 22. juni 2023, pkt. 17:

Indstillingen anbefales.

Kenn Bech og Laus Simonsen deltog ikke i mødet.

### Beslutning

Indstillingen godkendt.